b'\n_START_ARTICLE_\nPower metal\n_START_SECTION_\nGlasbene zna\xc4\x8dilnosti\n_START_PARAGRAPH_\nPower metal zveni zelo epsko, in jemlje najve\xc4\x8d svojih zna\xc4\x8dilnosti iz speed metala. Besedila pesmi se pogosto ne ukvarjajo s stvarmi iz realnega sveta ampak govorijo o veri, mitologiji, fantaziji in znanstveni fantastiki ter so ve\xc4\x8dinoma zelo optimisti\xc4\x8dna._NEWLINE_Stil power metala se zelo usmerja v vokalista, ki poje z \xc2\xbb\xc4\x8distimi\xc2\xab\xc2\xa0vokali; nasprotno od death growla, ki se po navadi uporablja v death metalu. Vokalisti lahko dosegajo zelo visoke tone in po navadi pojejo v tenoru. Redko igra vokalist v bendu \xc5\xa1e kak\xc5\xa1en drugi instrument._NEWLINE_Ve\xc4\x8dina bendov uporablja dvojni bas, da lahko igrajo hitro. Ta stil se uporablja tudi v drugih podvrstah metala._NEWLINE_Poleg drugih glasbil so zelo zna\xc4\x8dilne tudi klaviature, vendar se to lahko samo tihi poudarki, ali pa igrajo celotno melodijo. Italjanski bend Rhapsody of Fire pa uporablja \xc5\xa1e druge simfoni\xc4\x8dni elemente, in tako klaviaturam pomaga orkester.\n_START_SECTION_\nEvropski/Melodi\xc4\x8dni power metal\n_START_PARAGRAPH_\nV srednjih osemdesetih so se Evropski bend kot npr. Helloween in Europe bolj ukvarjali s tem, da bi pesmi bile \xc4\x8dim bolj melodi\xc4\x8dne. \xc4\x8ceprav je pozneje v Evropi izbruhnil hard rock so bili prvi albumi zelo pomembni za razvoj power metala. Ta evropski veseli stil se je raz\xc5\xa1iril in postal popularen po vsem svetu razen v Zdru\xc5\xbeenem kraljestvu, ZDA in \xc5\xa1e drugih angle\xc5\xa1ko-govore\xc4\x8dih de\xc5\xbeelah. Pred kratkim so bendi kot na primer Edguy in DragonForce opustili svoj veseli stil in svoj power metal kombinirali z bolj epskim zvokom. Drugi bendi kot npr. Blind Guardian pa so svoj power metal kombinirali s simfoni\xc4\x8dnimi elementi, podobno kot Rhapsody of Fire, Angra, Dragonland in Heavenly.\n_START_SECTION_\nAmeri\xc5\xa1ki/Klasi\xc4\x8dni power metal\n_START_PARAGRAPH_\nV osemdesetih so bili bendi kot npr. Vicious Rumors, Lizzy Borden, Savage Grace, Sanctuary, Crimson Glory, Liege Lord in Jag Panzer predstavniki ameri\xc5\xa1kega power metala. Iced Earth, Nevermore in Symphony X so potomci tega stila, \xc4\x8deprav nekateri trdijo, da se je gibanje kon\xc4\x8dalo, da so ga pogltnile popularnej\xc5\xa1e podzvrsti metala kot npr. thrash metal in Evropski power metal. Drugi pa pravijo da se je spet za\xc4\x8delo z bendi kot so Symphony X, Manowar in Virgin Steele. V Ameriki so se za\xc4\x8deli tudi pojavljati bendi, ki pa igrajo Evropski power metal. To sta recimo Kamelot in Cellador.\n_START_SECTION_\nEpski metal\n_START_PARAGRAPH_\nEpski metal je zelo podoben klasi\xc4\x8dnemu metalu, lahko ga lo\xc4\x8dimo po temu da zveni bolj epsko, in se lahko pospe\xc5\xa1i z dodajanjem hitrej\xc5\xa1ih podzvrsti metala npr. trash in speed metala ali pa se upo\xc4\x8dasni z dodajanjem doom metala._NEWLINE_Nastali so bendi kot npr. Omen, zgodnji Manowar, Virgin Steele, Warlord in Cirith Ungol. Medtem pa je na \xc5\xa0vedskem tudi nastal doom metal bend Candlemass, ki je svoj doom metal pome\xc5\xa1al z epic metalom in ustvaril podzvrst epski doom metal. Ob koncu devedesetih se je veliko Italijanskih in Gr\xc5\xa1kih bendov, ki so razpadli vrnilo na sceno in izdalo veliko albumov epskega metala. V tistih dr\xc5\xbeavah pa so nastali \xc5\xa1e tudi drugi bendi, ki so prav tako igrali epski metal. Nekateri so temu obdobju rekli celo \xc2\xbbNovi val mediteranskega epskega metala"_NEWLINE_Besedila pesmi v epskem metalu so zelo pomembna, saj veliko ljudi me\xc5\xa1a bende, ki imajo epska besedila k epskemu metalu, pa \xc4\x8deprav glasbeno ne spadajo pod epski metal. Nekateri taki bendi so: Rhapsody of Fire, Gamma Ray in Blind Guardian. Veliko viking metal bendov kot so Bathory, Falkenbachn, Doomsword in Vintersorg imajo podobna besedila kot v epskem metalu, zato lahko re\xc4\x8demo, da viking metal zgolj po besedilih pesmi lahko delno uvrstimo v epski metal.\n_START_SECTION_\nSimfoni\xc4\x8dni power metal\n_START_PARAGRAPH_\nSimfoni\xc4\x8dni power metal je power metal, kjer se zelo veliko uporabljajo klaviature ali pa drugi instrumenti, ki jih po navadi najdemo v klasi\xc4\x8dni glasbi. Nekateri bend kot npr. Nightwish imajo ve\xc4\x8d sinfoni\xc4\x8dnih elementov, drugi bendi kot Sonata Arctica pa imajo ve\xc4\x8d elementov power metala.'